En voldsom brand har hærget en etage-ejendom i Sct. Jørgens Gade i det centrale Aalborg. Angiveligt er den antændt af en havegrill, der har sat ild i en tagterrasse. Omkring 18.30 var ilden dog under kontrol.

[size=2] - Hovedbranden gik ud over en ejendom i Sankt Jørgens Gade, men også flere opgange i Hasseriisgade og biografen Metropol blev evakueret, fortæller vagtchefen ved Nordjyllands Politi, Henrik Beck. I Sankt Jørgens Gade blev nummer 4 og 8 evakueret - nummer 6 eksisterer ikke, mens nummer 2, 4 og 6 i Hasseriisgade blev evakueret.[/size] [size=2] Politiet måtte i forbindelse med branden sparke "masser af døre ind", siger vagtchefen. - Det var for at være sikre på, at der ikke var nogen i lejlighederne. Mange låste jo hoveddøren, da de flygtede ud af huset. - Der var tale om en tagbrand - muligvis i noget tagpap, og på et tidspunkt stod der meterhøje flammer op fra taget, fortæller Henrik Beck. Branden skulle dog nu være under kontrol, og ingen personer er kommet til skade. [/size]